L’exposició 'De coros, danzas y desmemoria' recupera històries de dones dins del folclore
15 de novembre 2022

![](/media/sccl1zy3/c_expomini.jpg?width=850&height=566.9886363636364)

Ahir a la vesprada es va inaugurar l'exposició del col·lectiu d'artistes Art al Quadrat Quadrat _De coros, danzas y desmemoria_, que forma part de la programació organitzada per la Regidoria d'Igualtat amb motiu del Dia Internacional contra la Violència contra les Dones, que es commemora cada any el 25 de novembre.

L'alcalde de Sagunt i regidor d'Igualtat, Darío Moreno, va inaugurar l'exposició, que va comptar amb l'assistència de les artistes d’Art al Quadrat, i membres de la Corporació Municipal.

L'exposició resulta una prolongació del treball _Las Jotas de las silenciadas_, també d’Art al Quadrat, en la qual van recopilar històries de cinc dones durant la Guerra Civil mitjançant cants tradicionals. En este sentit, amb _De coros, danzas y desmemoria_, continua el projecte d'alguna forma emulant la Secció Femenina de FET i de les JONS amb l'organització Coros y Danzas d'Espanya, un grup que va confeccionar un imaginari del folklore espanyol apropiant i vinculant la cultura popular a l'ideal del nacionalcatolicisme del franquisme. Es recollien cançons, danses i indumentària en tot Espanya.

![](/media/4chg5ogw/c_expomedio.jpg?width=850&height=566.9886363636364)

En el projecte d’Art al Quadrat, transformen els Cors i Danses en la recuperació tant del folklore crític com de les històries de dones, normalment les grans oblidades de la història, perquè entre altres, van rebre càstigs considerats menors, com el rapat de cabell o violacions. En l'obra fluctuen cinc eixos: la història, les cantants, el tipus de cant, la localització i la situació personal com a artistes-bessones-dones.

L'exposició recull 11 localitzacions que es visualitzen per ordre cronològic vital i d'enregistrament a València, Castella-la Manxa, Andalusia, Galícia, Castella i Lleó, Catalunya, Canàries, País Basc, Cantàbria, Madrid i Aragó (esta última provinent de l'obra anterior).

La mostra es podrà visitar de manera gratuïta en el Centre Cívic Antic Sanatori fins al pròxim 22 de desembre.

![](/media/smcboweh/c_expofin.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-exposicio-de-coros-danzas-y-desmemoria-recupera-histories-de-dones-dins-del-folclore/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-de-coros-danzas-y-desmemoria-recupera-histories-de-dones-dins-del-folclore/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-de-coros-danzas-y-desmemoria-recupera-histories-de-dones-dins-del-folclore/ "Linked In")
*   [](mailto:?body=https://aytosagunto.es/va/actualitat/l-exposicio-de-coros-danzas-y-desmemoria-recupera-histories-de-dones-dins-del-folclore/)